cyanic-selkie/wikianc huggingface dataset:
North American O-47
O-47 var ment å ta over for O-19 og Douglas O-38. I 1941 fant den amerikanske hæren ut at man kunne bruke lettere observasjonsfly i observasjonsrollen, siden disse kunne samarbeide lettere med egne tropper. Dessuten ble fotorekognoseringsrollen overført til jagerfly og jagerbombere. Derfor tjenestegjorde O-47 under andre verdenskrig i sekundære roller som å taue mål og anti-ubåtpatruljer.
Barking
Barking er en eldgammel metode for impregnering av seil, fiskeredskap og tauverk. Det som skal impregneres kokes sammen med bark fra løvtrær (bl. a. eik) og får en brun farge. Barking brukes også til garving av huder.
Biscayarhalvøya
Biscayarhalvøya er ei halvøy som skjærer seg nordover mellom Raudfjorden i vest og Breibogen i øst, i Haakon VII Land på nordvestre Spitsbergen, Svalbard. Halvøya er kupert med fjell i nord. Den avgrenses av Rabotdalen i sør, og i nord av nesene Ermaktangen og Biscayarhuken..
Området er en del av Nordvest-Spitsbergen nasjonalpark. Det ble kartlagt under Den norske nordhavsexpedition 1876–78, hvor professor Georg Ossian Sars var med.
Pelle Seth
Pelle Seth eller Per Seth (født Per Gustaf Seth 5. juni 1946 i Engelbrekts församling, Stockholm), er en svensk reklamtegner, filmmaker, manusforfatter og regissør.
Pjotr Bolotnikov
Pjotr Grigorjevitsj Bolotnikov (russisk Пётр Григорьевич Болотников, født 8. mars 1930 i Sinovkino, Mordovia, død 20. desember 2013 ) var en sovjetisk friidrettsutøver.
Bolotnikov begynte med løpetrening da han var 20 år, under avtjening av verneplikten i Den røde armé. I 1957 ble han for første gang nasjonal mester på 10 000 meter, da han overraskende beseiret Vladimir Kuts. I årene fra 1958 til 1962 ble Bolotnikov hvert år dobbelt sovjetmester på 5000 og 10 000 meter. I 1964 ble han igjen mester på 10 000 meter.
Bolotnikov deltok i OL 1956 i Melbourne, men uten suksess. Under OL 1960 i Roma kontrollerte Bolotnikov 10 000-feltet fra starten av, og vant med fem sekunders forsprang til nærmeste konkurrent. Samme år forbedret Bolotnikov verdensrekorden på 10 000 meter med nesten 12 sekunder, til 28.18,8.
I 1962 forbedret Bolotnikov sin egen verdensrekord med seks tidels sekunder til 28.18,2. Under EM 1962 i Beograd forsvarte han favorittstempelet med glans og vant 10 000-meteren med klar margin. På 5000 meter måtte han overraskende nøye seg med bronse.
Álvaro Arbeloa
Álvaro Arbeloa Coca (født 17. januar 1983) er en spansk tidligere fotballspiller.
Nornen
«Nornen», bestemt form av norne (norrøn skjebnegudinne), har gitt navn til flere fartøyer:
Álvaro Arbeloa
Deportivo de La Coruña
Sommeren 2006 gikk Arbeloa til Deportivo de La Coruña for £860.000, der han spilte med trøye nr. 17. Det viste seg å bli et kortvarig opphold – januar 2007 gikk han til Liverpool for £2 600 000, etter bare å ha spilt 17 A-lagskamper for Deportivo.
Liverpool FC
Lille julaften 2008 ble Arbeloa skadet på trening med en hamstringskade, og ble satt utenfor flere av kampene frem mot nyåret. Han returnerte til spill, men fikk en ny skade i mars 2009, som satte han utenfor i ti dager. Sommeren 2009 ble han solgt til Real Madrid for ca. £3.6M.
Landslagsspill
Arbeloa har representert Spania på U15, U16, U17, U19 og U21 nivå, men aldri Spanias hovedlag. Arbeloa ble kalt inn i troppen til kampen mot Frankrike, men måtte melde forfall pga. en kneskade. Senere fikk han sjansen for a-laget da han kom inn og spilte de siste femten minuttene for Sergio Ramos i privatkampen mot Italia.
I EM i fotball 2008 var Arbeloa en del av troppen som vant et EM-gull for første gang på 44 år.
Carlo Giovanni Turcotti
Carlo Giovanni Turcotti eller Du Tianshou, Jialu (født 9. oktober 1643 nær Milano i Italia, død 15. oktober 1706 i Fatshan nær Kanton i Kina) var en katolsk kinamisjonær tilhørende jesuittordenen.
Han reiste ut med kurs for Manila i 1671 og misjonerte i 1674 på Celebes. Han var så misjonær i Siam i fire år. Nederlenderne tok ham til fange og holdt ham i fangenskap i tre år.
I 1680 kom han til Macao, og fra 1681 og fremover virket han i Kanton og Fatshan og andre steder i provinsen Guangdong. I 1696 ble han utnevnt til titulærbiskop og til apostolisk vikar av Guizhou, men mottok aldri bispevigselens sakrament. Før han grunnla misjonen i provinsen Guizhou bygde han kirker i Kanton og Fatshan og reiste et monument over Frans Xavier på øya Shangchuan.
Hammer bru
Hammer bru er ei fagverksbru i Høylandet kommune i Trøndelag. Brua krysser Søråa ved gården Hammer. Hammer bru er ca. 30 meter lang og ble bygd i 1927. Den er ei av få bevarte overbygde bruer i Norge. Slike bruer var vanligere i England og USA enn i Norge. Brua er en del av en privat vei, men ble tegnet og bygd av Statens vegvesen. Den ble gjenoppbygd etter ei tidligere overbygd bru fra 1891 og restaurert av vegvesenet på 1990-tallet. Brua er foreslått vernet i Nasjonal verneplan for veger, bruer og vegrelaterte kulturminner.
Russland under Sommer-OL 2012
Russland deltok under Sommer-OL 2012 i London som ble arrangert i perioden 27. juli til 12. august 2012.
Peter Stump
Peter Stump (født 1525 i Bedburg i Tyskland, død 31. oktober 1589) var en tysk bonde, seriemorder og kannibal, som også var kjent som «Varulven fra Bedburg».
I Köln hadde en like siden 1565 funnet ihjelrevne kropper, armer og bein spredd omkring. Mange av disse var Peter Stumps fiender, og det lyktes myndighetene å oppspore synderen ved hjelp av hunder.
Begredelig liv og onde gjerninger
Under rettssaken erklærte han seg også skyldig i å ha revet fosteret ut av en gravid kvinne, for å begått voldtekt mot barn, og for å ha spist hjernen til den sønnen som han fikk etter et incestiøst forhold til sin egen datter. Guttens hjerne påsto han å ha spist mens hans datter og elskerinne så på. Dermed ble også disse to arrestert. 28. oktober 1589 ble de alle tre funnet skyldige og dømt til døden. Eksekusjonen fant sted ved Köln tre dager senere.
«Stubbe-Peter» ble henrettet ved bruk av grov tortur. Han ble steilet på hjul med glødende pigger, fikk kjøttet flådd av, og ble både halshugd og brent på bål mens datteren og elskerinnen måtte bivåne det hele. Etterpå ble også disse brent.
Pamflett
Pamfletten beskriver Stubbe-Peters liv, hans angivelige forbrytelser, selve rettssaken og noen attester fra naboer og utsagn fra folk som hadde vært vitne til forbrytelsene.
Skjellfinnefisker
Skjellfinnefisker er en familie av fargerike fisker som lever på korallrev. Akvarister kaller dem sommerfuglfisker; dette er det vanlige navnet på mange språk: engelsk butterflyfish, tysk Falterfische, fransk poissons-papillons.
Vasahalvøya
Vasahalvøya er ei stor halvøy som skjærer seg nordover mellom Raudfjorden i øst og Smeerenburgfjorden i vest, i Albert I Land på nordvestre Spitsbergen, Svalbard. Halvøya er kupert med fjell og isbreer. Den avgrenses av Chaveaubreen i sør. I nord er Foxpynten og Flathuken to nærliggende nes mot Nordishavet.
Området er en del av Nordvest-Spitsbergen nasjonalpark. Det ble kartlagt under Den norske nordhavsexpedition 1876–78, hvor professor Georg Ossian Sars var med. Det er gamle fangststeder på nordkysten: Likneset, Sallyhamna, Svenskgattet og andre steder. Området er oppkalt etter Gustav Vasa (1496-1560).
Rick Davies
Richard «Rick» Davies (født 22. juli 1944 i Swindon, Wiltshire, England) er en engelsk musiker.
Davies regnes som grunnleggeren av bandet Supertramp, og han er den eneste av den opprinnelige besetningen som fortsatt er medlem. Han er generelt kjent for sine rytmiske blues-influerte pianosoloer og jazzstemte progressive rockekomposisjoner og kyniske tekster. Davies komponerte færre hitlåter enn hans makker Roger Hodgson, men hans dypere/mørkere komposisjoner passet som hånd i hanske til Hodgsons lettere/lysere komposisjoner.
Rick Davies mest kjente komposisjoner er «Goodbye Stranger» og «Gone Hollywood» fra albumet Breakfast in America, samt «Bloody Well Right» fra Crime of the Century, «My Kind of Lady» fra …Famous Last Words… og «Cannonball» fra Brother Where You Bound.
Fra 1983 har Rick Davies vært den dominerende skikkelsen i Supertramp. Mark Hart har bidratt som medkomponist på tre låter fra de fire siste albumene.
Tidlige år
Richard Davies ble født i Swindon i Wiltshire i 1944. Foreldrene var Betty og Dick Davies. Betty var frisør og drev en egen salong, og Dick var en sjømann som døde i 1973. Rick gikk på Sanford Street School, og ifølge moren var «musikk det eneste han var god i på skolen».
Hans første musikalske inspirasjon kom i åtte-årsalderen, da foreldrene gav ham en brukt platespiller som inkluderte noen få plater som den tidligere eieren hadde latt følge med. Blant dem var «Drummin' Man» av trommeslager-legenden Gene Krupa. Ifølge Davies selv «traff den meg som et lynnedslag», og «jeg må ha spilt den 2,000 ganger.» En venn av familien lagde et trommesett til Rick av tomme kjeksbokser, og tolv år gammel ble han tatt opp i British Railways Staff Association Brass and Silver Jubilee Band som skarptrommeslager. I et intervju i 2002 sa han: «som barn pleide jeg å høre korpsene med trommene marsjere gatelangs i hjembyen min, og for meg var det den mest fantastiske lyd. Så, etterhvert, fikk jeg trommer og tok trommetimer. Jeg var seriøs…, jeg tenkte at hvis jeg kunne gjøre det – altså bli en ekte trommeslager, lese noter og spille med storband, rockeband, klassisk, latinamerikansk musikk – ville jeg være etterspurt for resten av livet. Senere begynte jeg å pusle med keyboard, og det virket som det gikk bedre enn trommingen av en eller annen grunn. Så man får fortsette med det man ser ut til å ha talent for». Davies fikk aldri opplæring på tangenter, men «lærte seg selv det meste av det han kan av musikk», ifølge Betty Davies.
I 1959 hadde rock 'n' roll fanget interessen hans, og han ble med i et band kalt Vince and the Vigilantes. I 1962, mens han studerte på kunstlinjen ved Swindon College, dannet han sitt eget band kalt Rick's Blues. Her spilte han Hohner elektrisk piano i stedet for trommer. Gilbert O'Sullivan spilte trommer i bandet en periode; han ble senere forlover i Davies' bryllup. I et intervju i mars 1972 sa O'Sullivan at «det var Rick som lærte meg å spille trommer og piano – ja, faktisk lærte han meg alt om musikk». Da faren ble syk oppløste Davies Rick's Blues, sluttet på college, og tok en jobb som sveiser ved Square D, et firma som lager kontrollkomponenter og -systemer. Square D hadde en fabrikk på Cheney Manor Trading Estate i Swindon. Drømmen om en kunstnerisk karriere ble midlertidig lagt på is.
Supertramp
Davies bestemte seg for å danne et nytt band, og returnerte hjem fra Sveits for å søke etter musikere ved å sette inn en annonse i musikkmagasinet Melody Maker i august 1969. Roger Hodgson prøvespilte, og til tross for store kontraster i deres bakgrunn (Davies kom fra arbeiderklassen og Hodgson hadde gått på privatskole), fant de kjemien og begynte å skrive nesten alle låter sammen. Bandet ble kalt Daddy, men dette navnet ble endret til Supertramp i januar 1970.
Supertramp ble et av de første bandene som signerte for den britiske avdelingen til A&M Records, og sommeren 1970 hadde de spilt inn deres første album, også det kalt Supertramp. Hodgson sang på flesteparten av låtene, men på deres andre album Indelibly Stamped gjorde Davies seg gjeldende som vokalist, og fra da av bidro han på omtrent halvparten av låtene.
Etter fem år med Davies og Hodgson som trofaste medlemmer i en gruppe med stadige utbyttinger, fikk Supertramp en stabil besetning. Da de spilte inn Crime of the Century i 1974 fikk de endelig suksess både hos kritikerne og publikum. Albumet nådde en fjerdeplass på UK Albums Chart. Selv om singlene bandet ga ut ikke solgte nevneverdig mye, lå albumene stadig høyt på listene. Davies' forhold til Hodgson hadde nå endret seg, og de to begynte å skrive mesteparten av sangene alene igjen, men de hadde blitt enige om at alt materiale de lagde skulle krediteres Davies/Hodgson. Blant sangene som er kreditert Davies/Hodgson, men som ble skrevet av Davies alene, er hitlåtene «Bloody Well Right» og «Goodbye Stranger».
I 1977 hadde gruppen flyttet til USA, og det var der de spilte inn sin største suksess: Breakfast in America. Den hadde flere hitsingler enn deres første fem album til sammen, og den nådde en tredjeplass i Storbritannia og førsteplass i USA. Albumet har blitt solgt i over 20 millioner eksemplarer siden utgivelsen den 29. mars 1979.
Hodgson forlot Supertramp i 1983. Forholdet til Davies hadde forverret seg ytterligere. Gruppens siste hit før Hodgsons avskjed, «My Kind of Lady», involverte lite av Hodgson, verken som låtskriver eller artist. Låten var en fremvisning av Davies' ferdigheter som sanger, der han sang alt fra bass til falsett, sammen med hans egen naturlige raspete baryton. Med Davies bak roret returnerte Supertramp til progrocken og en mer ukommersiell stil med albumet Brother Where You Bound. Bandet fortsatte med turnering og plateinnspillinger i fem år, før det kom en felles enighet mellom medlemmene om at Supertramp hadde hatt sin tid.
I 1997, mens han arbeidet med det som skulle blitt hans første soloalbum, bestemte Davies seg for å gjenforene Supertramp. Gruppen kom sammen og begynte med innspillinger og turnering igjen; noe som resulterte i to studioalbum, før de oppløste bandet på nytt. I 2010 kom gruppen sammen igjen og gjennomførte 70–10 tour, en 40-årsjubileumsturné for bandet. En turné i 2015 ble også planlagt, men avlyst på grunn av Davies' helseproblemer.
Sent i august 2018 ga Davies et sjeldent intervju der han uttrykte at han, stort sett, har blitt kvitt helseplagene og nyter å spille musikk igjen. Dette var noe han ikke kunne gjøre i 2016, da han undergikk medisinsk behandling.
Personlig liv
Davies giftet seg med Sue (som har være Supertramps manager siden 1984) i 1977.
Davies' mor døde sent i 2008 på et pleiehjem i Stratton St Margaret i Swindon. Davies reiste fra sitt hjem på Long Island i New York hver jul for å besøke henne. Den siste reisen ble gjort i januar 2009, for å organisere en minnestund for moren.
Davies fikk benmargskreft i 2015, og avlyste Supertramps planlagte turné det året.
Pjotr Vins
Pjotr Georgijevitsj Vins (russisk: Пётр Георгиевич Винс; ukrainsk: Петро Георгійович Вінс, Petro Heorhijovytsj Vins; født 1. mai 1956) er en menneskrettsforkjemper fra Ukraina. Han er sønn av baptistlederen Georgij Vins, som i 1975 ble dømt til 10 års frihetsberøvelse.
Petro Vins arbeidet for den ukrainske Helsingforskomiteen med å samle opplysninger om religionsforfølgelse i Sovjetunionen.
Trond Enger
Trond Enger (født 30. juni 1975) er humanist og generalsekretær i Human-Etisk Forbund.
Den 1. februar 2018 tiltrådte han stillingen som generalsekretær i Human-Etisk Forbund, og tok over etter Kristin Mile. Den 1. mars 2021 ble han valgt som styreleder i Samarbeidsrådet for tros- og livssynssamfunn (STL). Trond Enger jobbet også for Norge som et livssynsåpent samfunn da han satt i Oslo kommunes tros- og livssynsutvalg i 2019–2020. Utvalget fremmet en rekke konkrete forslag for forbedring av byens mangfoldspolitikk.
Fra 2012 til 2018 var Enger generalsekretær i Venstre. Fra 2004 til 2009 var han generalsekretær for Landsrådet for Norges barne- og ungdomsorganisasjoner. I 2010 var Enger daglig leder i Miljøagentene, og i 2011 tiltrådte han som generalsekretær i 4H.
Han har tidligere vært leder i Norsk studentunion (2003–2004) og nestleder i Oslo Venstre (2010–2012). Enger var styreleder i Frikanalen 2009–2012 og i Voksenopplæringsforbundet (VOFO) fra 2011 til 2013. Han var i perioden 2005–2011 styremedlem i Frivillighet Norge.
Enger har en cand.mag.-grad med bl.a. statsvitenskap og sosiologi.
Julian Casablancas
Julian Fernando Casablancas (født 23. august 1978) er en amerikansk sanger og vokalist i gruppa The Strokes.
Casablancas er sønn av grunnleggeren av Elite Model Management, John Casablancas og Jeanette Christjansen, en dansk modell som var Miss Danmark i 1965. Hans foreldre skilte seg da han var svært ung og han ble sendt til eliteskolen Institut De Le Rosey og senere på Dwight School i New York City. Etter foreldrenes skilsmisse bodde Casablancas sammen med sin mor.
Allerede som barn ble han kamerat med Nikolai Fraiture og han møtte en annen fra bandet på eliteskolen, Albert Hammond Jr., og da han ble overført til eliteskolen i New York City møtte han resten av gruppa; Nick Valensi og Fabrizio Moretti.
Julian Casablancas blir referert til i Courtney Loves sang But Julian, I'm a little older than you.
Casablancas er kjent for sin notoriske skjeve lyrikk, sammen med hans varemerke med å synge grøtete, og blir derfor ofte sammenlignet med Lou Reed og Velvet Underground. Med The Strokes ble han og gruppa frontfigurer for garasjerock-eksplosjonen i 2001.
The Strokes gjorde ferdig deres fjerde album «Angles» i 2011.
Julian Casablancas giftet seg med Juliet Joslin 5. februar 2005, tidligere assisterende manager til The Strokes. I mars 2010 fikk de en sønn som ble gitt navnet Cal.
Johann Philipp Franz von Schönborn
Johann Philipp Franz von Schönborn (født 15. februar 1673 i Würzburg, død 18. august 1724 ved Bad Mergentheim) var fyrstbiskop av Würzburg. Han var den eldste sønn av den kurmainzske statsminister og nevø av Mainz' kurfyrst-erkebiskop Lothar Franz von Schönborn. Hans yngre brødre var fyrstbiskopene Friedrich Carl von Schönborn, Hugo Damian von Schönborn og Franz Georg von Schönborn.
Fra 1681 gikk han på et jesuitt-gymnasium i Aschaffenburg, og studerte deretter fra 1693 i Würzburg, Mainz og Roma.
Han samlet sine første erfaringer som diplomat i England, Nederland og Frankrike. Her gjorde slottsanlegg som Versailles et stort inntrykk på ham. Fra 1699 tilhørte han domkapitlet i Würzburg, og i 1719 ble han valgt til fyrstbiskop. Han ble bispeviet av sin mektige onkel, som imidlertid egentlig hadde favorisert hans yngre bror Friedrich Carl. Han kritiserte senere sin brors styre i sitt bispedømme, som var mislikt av befolkningen og uten rikspolitisk betydning.
Store skatteøkninger, bl.a. for å finansiere bygningen av den berømte Würzburg-residensen, førte til misnøye i hans eget bispedømme. Han la også ned grunnstenen for Schönbornkapellet ved domkirken i Würzburg, som var tenkt som dynastisk gravsted for hans familie.
Sommerfuglfisk
Sommerfuglfisk kan referere til:
Johann Philipp Franz von Schönborn
Innenrikspolitisk fremmet han næringslivet med en ny håndverkerlov og utbygging av skipsfarten på elven Main.
Han døde etter å ha blitt syk under en jaktutflukt. Fyrstbiskopens død ble bejublet, og det var mistanke om forgiftning.
Kystruteskip
Kystruteskip er et fartøy sertifisert for rutetrafikk langs norskekysten innenfor 20 nautiske mil av grunnlinjen, og over åpne, ubeskyttede havstykker lenger enn 25 nautiske mil (liten kystfart).
De første kystruteskipene var dampskip som gjorde det mulig å utvikle relativt regelmessige forbindelser langs hele norskekysten. Det første kystruteskipet var hjuldamperen DS «Constitutionen» på ruten fra Oslo til Kristiansand. I 1842 ble det etablert en kystrute fra Trondheim til Kristiansand via Bergen.
Det første kystruteskipet til Nord-Norge var hjuldamperen DS «Prinds Gustav» som gikk fra Trondheim med kurs nordover 5. mars 1838. Det tok ytterligere 55 år før Hurtigruten var en realitet.
San Marino under Sommer-OL 2012
San Marino deltok under Sommer-OL 2012 i London som ble arrangert i perioden 27. juli til 12. august 2012.
Sukkertoppen (Rio de Janeiro)
Før kom raffinert sukker presset sammen i kjegleformede sukkertopper, man måtte bruke en sukkersaks for å få løs en sukkerbit. Navnet sukkertoppen på fjellet kommer av likheten med disse kjegleformede sukkertoppene.
Det er kjent over hele verden for sin taubane og panoramautsikt over byen og utover.
Fjellet er et av flere monolittiske granitt- og kvartsfjell som reiser seg rett fra vannkanten rundt Rio de Janeiro. Geologisk regnes den som en del av en familie av bratte fjellfremspring kjent som ikke-inselberg bornhardts.
Fjellet er en del av Sugarloaf Mountain and Urca Hill Natural Monument naturpark, opprettet i 2006. Dette ble erklært et verdensarvsted av UNESCO i 2012.
Det gamle testamentet
Det gamle testamentet, forkortet GT, på latin Vetus Testamentum («Den gamle pakt»), er første del av kristendommens kanoniserte skrifter i Bibelen, og i hovedsak identisk med jødedommens hellige skrift. I vitenskapelige sammenhenger betegnes derfor ofte 'Det gamle testamentet' heller som 'Den hebraiske bibelen', på hebraisk kalt Tanákh.
Samlingen av skrifter består av flere bøker skrevet over en lang periode, som kan deles inn i boksamlingene lov, profeter og skrifter (jødisk tradisjon) eller i temaene historie, poesi og profeti (kristen tradisjon). Antall bøker varierer; jøder og kristne deler bøkene opp på forskjellig måte. Derfor regner man med 24 bøker etter jødisk inndeling, og 39 bøker etter kristen tradisjon (eller flere om de apokryfe eller deuterokanoniske skrifter regnes med).
Omfang av kanon
I Den katolske kirke og Den ortodokse kirke består Det gamle testamentet av 46 bøker; 39 som tilsvarer den hebraiske bibel og de syv deuterokanoniske bøker.
I protestantiske kirker består det av 39 bøker, tilsvarende den jødiske kanon. I en periode etter reformasjonen var det vanlig å trykke de apokryfiske (deuterokanoniske) bøker i en egen seksjon i protestantiske bibler, da blant annet Martin Luther hadde anbefalt at dette ble gjort. Selv om de ikke ble regnet som kanoniske av reformatorene, ble de likevel ansett som oppbyggelig litteratur.
Liste over bøkene i Det gamle testamentet
''Rekkefølge etter kristen tradisjon. For å se rekkefølge etter jødisk tradisjon se artikkelen: Tanákh''
De fem første bøkene regnes gjerne som en enhet (Pentateuke). Noen forskere opererer med de seks første bøkene som en enhet (Heksateuke) og mange mener at Femte Mosebok hører sammen med Josva, Dommerne, Samuelsbøkene og Kongebøkene, og at disse danner det såkalte deuteronomistiske historieverk. Inndelingen i historiske, poetiske og profetiske bøker nedenfor er omdiskutert, men siden det er denne inndelingen som benyttes på grunnivå ved de fleste teologiske læresteder i Norge, blir den presentert her.
Det kronistiske historieverket består av begge Krønikebøkene, Esras bok og Nehemjas bok, og er den delen av Det gamle testamente som er lettest å identifisere som en helhet, trolig fordi det er blitt ferdigredigert så sent (antagelig på 300-tallet f.Kr.) at man ikke rakk å endre det vesentlig. Ruts bok og Esters bok er begge et selvstendig skrift, to noveller, der resten av Det gamle testamente er kunstige oppdelinger av flere historieverk.
De deuterokanoniske eller apokryfe bøker
Regnes som del av Det gamle testamentet i den greske versjon Septuaginta (ca. 100 f. Kr.) og den latinske Vulgata (ca. 405 e. Kr.) I den jødiske hebraiske bibel er disse deuterokanoniske bøkene ikke tatt med. Den romersk-katolske og den gresk-ortodokse kirke regner disse bøkene med i kanon, men de fleste protestantiske kirkesamfunn, deriblant Den norske kirke – regner dem ikke med.
St. Lawrence-bukta
St. Lawrence-bukta, eller Saint Lawrence-bukta, (engelsk: Gulf of Saint Lawrence, fransk: Golfe du Saint-Laurent) er ei stor havbukt på Canadas østkyst, mellom Newfoundland og det canadiske fastlandet. Grensa mot Atlanterhavet går langs ei linje fra Kapp Breton på Nova Scotia til den franske øya St. Pierre utafor sørkysten av Newfoundland. St. Lawrence-bukta har forbindelse til Atlanterhavet gjennom Cabotstredet mellom Nova Scotia og Newfoundland, og gjennom Belle Isle-stredet mellom Newfoundland og Labradorhalvøya.
St. Lawrence-elva, som kommer fra De store sjøer, har utløp innerst i bukta. I St. Lawrence-bukta ligger de store øyene Anticosti og Prince Edward Island, og den mindre øygruppa Îles de la Madeleine. Ytterst mot havet ligger den franske øygruppa Saint-Pierre og Miquelon.
Persiabukten
Persiabukten eller Persiabukta (persisk: خليج فارس), også kalt Den persiske bukt, er en bukt i Asia, mellom Iran og Den arabiske halvøy. Den blir også feilaktig kalt Den persiske gulf på grunn av dens engelske navn Persian Gulf.
Panarabistiske bevegelser hevder at bukten heter Arabbukten (الخليج العربي), men dette navnet er ikke historisk korrekt eller akseptert internasjonalt. Iran insisterer på at det riktige navnet er Den persiske bukt, og etter at National Geographic brukte navnet Den arabiske bukt i tillegg til Den persiske bukt på sine kart i 2004, svarte myndighetene i Iran med å forby magasinet.
Desire
«Desire» er en singel av den irske rockegruppen U2.
Dette var den første singelen fra albumet Rattle And Hum. Singelen ble sluppet i flere formater, både 7" og 12" vinyl, kassett og CD.
«Desire» er et forsøk fra U2 å forså rythm and blues, og riffet er inspirert av Bo Diddley.
Sangen er også Bonos første steg i retning av å se på seg selv som en rockestjerne, og konsertene deres som kunne være nærmest religiøse opplevelser for fansen.
Singelen gikk rett inn på førsteplass i Storbritannia, oppnådde en tredjeplass i USA mens den i Norge tilbrakte åtte uker på VG-lista med en femteplass som høyeste plassering.
Sanger på singelen
«Halleluja (Here She Comes)» ble skrevet av Bono og The Edge samtidig som de skrev «Desire», «Hawkmoon 269» og begynnelsen av «Angel of Harlem». Sangen er en gospelsang for rockeband, og bandet følte den ikke passet inn på albumet.
Microsoft Exchange Server
Microsoft Exchange Server er en e-posttjener og gruppevare fra Microsoft. Exchanges viktigste funksjoner består av e-post, kalendere, kontakter og oppgavelister, i tillegg til støtte for lagring av data. Klientprogramvaren Outlook er spesielt laget for å fungere mot Exchange Server.
Versjon 4.0 av Exchange server kom ut i 1996, og var den første versjonen som ble solgt på det åpne markedet. Året etter kom både versjon 5.0 og 5.5, alle med innebygget katalogtjeneste. Fra og med Exchange 2000 (6.0) er Active Directory brukt som katalogtjeneste. Exchange 2003 og alle tidligere versjoner er beregnet på 32-bits operativsystemer. I slutten av 2006 kom Exchange 2007 som kun støtter 64-bits plattform. Det finnes en likevel en 32-bitsversjon som kun er beregnet på testing.
Reuschhalvøya
Reuschhalvøya er ei stor halvøy som skjærer seg vestover mellom Bjørnfjorden og Smeerenburgfjorden i nordøst, Sørgattet i nordvest og Magdalenefjorden i sørvest, i Albert I Land på nordvestre Spitsbergen, Svalbard. Halvøya er kupert med fjell og isbreer. Den avgrenses av Smeerenburgbreen i øst. I vest utgjør Knattodden og Bluffodden halvøyas nes.
Området er en del av Nordvest-Spitsbergen nasjonalpark. Det ble kartlagt under Den norske nordhavsexpedition 1876–78, hvor professor Georg Ossian Sars var med. Det er (fra nord mot vest) en tidligere britisk hvalfangststasjon fra 1600-tallet i Scheibukta, og rester av norske fangstanlegg ved Bluffodden, Bjørnhamna og Knattodden. Området er oppkalt etter den norske geologen Hans Henrik Reusch (1852-1922).
Liktor
Liktor (fra latin, ligare, «å binde»; rettstjener, livvakt til en høy romersk embetsmann) var en medlem av en spesiell klasse av romerske, offentlige tjenestemenn, som hadde som oppgave å tjene og beskytte magistrater i den romerske republikk og keiserrike som hadde imperium. Opprinnelsen av liktorene går trolig helt tilbake til da Roma var et kongedømme. I henhold til den antikke historikeren Titus Livius kan skikken ha hatt eldre opprinnelse og kom fra etruskerne.
Gambela (region)
Gambela eller Gambela Hizboch - også stavet Gambella - (amharisk: ጋምቤላ) er en av ni regioner (kililoch) i Etiopia, som ble etablert 1996 da den nye, etnisk baserte føderale inndelingen ble innført.
Regionhovedstaden er Gambela, som er den eneste byen i regionen. Regionen hadde 306 916 innbyggere ved folketellingen i 2007. Regionen omfatter anuakfolkets tradisjonelle leveområder, og de utgjør 21 prosent av regionens befolkning. 46 % er nuere.
Gambella nasjonalpark ligger her.
15. serierunde i 2. divisjon avdeling 3 2008
'''15. serierunde i 2. divisjon avdeling 3 2008''' startet 9. august og endte med en kamp den 11. august 2008.
Doms- og sanksjonsutvalget har bestemt at Stavanger IF sanksjoneres med tap av to poeng i inneværende sesong for klubbens A-lag for menn for bruk av ikke spilleberettiget spiller i obligatoriske kamper. Klubben ilegges også en bot på 10,000 kroner.
Valkenburg (Zuid-Holland)
Valkenburg er en landsby i kommunen Katwijk, i provinsen Zuid-Holland som ligger vest i Nederland. 3813 innbyggere (2004)
Engelsk engelsk
Det er mange forskjellige aksenter og dialekter i England. Andre betegnelser som viser til engelsk slik det blir talt i England er blant annet: anglo-engelsk og engelsk i England. Den relaterte betegnelsen britisk-engelsk har «alle tvetydighetene og spenningene som ligger i ordet «britisk» og som et resultat kan det brukes og tolkes på to forskjellige måter, mer i store trekk eller mer snevert, innenfor en rekkevidde fra sløring og tvetydighet», men brukes for det meste kun til å beskrive særtrekk ved engelsk engelsk, walisisk engelsk, skotsk engelsk og irsk engelsk.
Ulrich Salchow
Karl Emil Julius Ulrich Salchow (født 7. august 1877, død 18. april 1949) var en svensk kunstløper (AIK).
Salchow var den første olympiske gullmedaljøren i kunstløp, han vant da øvelsen var med for første gang i London under Sommer-OL 1908. Han dominerte sporten stort på begynnelsen av 1900-tallet. Han vant 10 verdensmesterskap mellom 1901 og 1911 og 7 europamesterskap i årene 1893 til 1913.
I 1909 introduserte han Salchow-hoppet, et hopp hvor utøveren satser bakover på venstre ben med innerskjær hvor høyre ben svinges rundt for å skape rotasjon og hvor man letter idet høyre ben svinges fra bak til foran. Salchow vant alle sine medaljer med ett og samme par skøyter.
Salchow var president i International Skating Union fra 1925 til 1937. Han var også president for Svenska Skridskoförbundet i 3 perioder (1918–1920, 1923–1930 og 1935–1938).
Slåpetorn
Slåpetorn (Prunus spinosa) er en løvfellende busk i rosefamilien. Den vokser spredt langs kysten i Sør-Norge.
Fruktene er egentlig en type villplommer og er litt bitre på smak. Ved frost forsvinner mye av den bitre/tørre smaken. Fruktene, kalt slåper, er små og mørkeblå med lyst kjøtt. I tillegg til å brukes i produksjon av Sloe Gin og Pacharán, er de blitt brukt til gelé, sirup, sloe-vin (en sterkvin) og i gammel folkemedisin. Bladene er også blitt brukt som te. Kjernene i frukten kan gi forgiftninger, særlig som knust.
I Ålefjær utenfor Kristiansand kalles disse bærene for «krigerplommer», i gamle dager lot de dem henge til frosten kom og lagde så vin eller likør av dem. Trevirket har tradisjonelt vært brukt til krigsklubber og spaserstokker i irsk tradisjon.
Treverket til slåpetorn er svært hardt. Det er masse pigger på buskene.
Platt Adams
Platt Adams (født 23. mars 1885 i Belleville i New Jersey i USA, død 27. februar 1961 i Normandy Beach i New Jersey) var en amerikansk friidrettsutøver.
Under OL 1912 i Stockholm ble han olympisk mester i stille høyde med et hopp på 1,63, foran broren Benjamin Adams. Det var det første brødreparet som vant gull og sølv i samme OL-øvelse, og det andre overhodet etter skytterne John Paine og Sumner Paine under OL 1896.
I stille lengde vant grekeren Konstantinos Tsiklitiras gull under OL 1912, foran Platt og Ben Adams. Etter disse lekene ble lengde og høyde uten tilløp slettet fra det olympiske programmet.
Bichon havanais
thumb|Bichon havanais med sju valper Bichon havanais er en hunderase og regnes som en selskapshund. Hunderasen har opphav på Cuba.
Historie
Bichon havanais kommer fra Cuba. Rasens forhistorie for øvrig er usikker. I likhet med sine slektninger Bichon Frise, puddel og Toy-puddel antas Bichon havanais å stamme fra Malteser, som er en rase som har enda lengre pels enn hva Havanaisen har. Navnet Bichon er forkortelse for Barbichon. Når den tidligere vannspaniel-typen ble brukt som arbeidshund, med oppgave å apportere fugler fra vannet, ble den mindre Bichon bare brukt til selskapshund. Bichon Havanais er meget lærevillig. Den er egnet som familiehund. Tidligere ble den brukt som sirkushund.
Til tross for alle teorier synes cubanerne å tro at Havanaisen kom til Cuba med italienske sjøkapteiner. Hundene ble gitt som bestikkelse til velstående cubanske familier, slik at kapteinene kunne få solgt sitt smuglergods. Som det så ofte er tilfellet med slike små selskapshunder, ble også havaneseren overklassens hund.
På 1700-tallet ble rasen også kjent og populær i Europa, men som mange andre raser ble den fort glemt for så på ny og dukke opp igjen som sirkushunder på 1950- tallet. At rasen har utbredt seg slik, har vi noen godhjertede eksil-cubanere å takke for. Da de flyttet til USA under Cubakrisen tidlig på 1960- tallet, tok de hundene sine med seg og det er fra disse våre dagers Havanais stammer. I den senere tid er det bekreftet at det fortsatt fins igjen noen få eksemplarer på Cuba.
Utseende, anatomi og fysikk
En Havanais er en liten robust hund som er litt lengere enn høy = 3:4. Med lett spenstig gange som avspeiler dens livlige gemytt. Pelsen skal være lang og silkemyk, slett, bølget eller krøllet, men foretrekkes bølget. Pelsen må børstes for å holdes flokefri. Pelsen klippes ikke bortsett fra under potene. Pelsen har lite eller ingen underull, er røytefri og allergivennlig siden pelsen ikke inneholder fett. Den lukter da heller ikke hund. Pelsfarve i alle farver og kombinasjoner er tillatt. Sjeldent helt hvit. Den skal ha godt pigment på snute, lepper og øyerand, og mørke brune mandelformede øyne. Flate kinn, Gradvis lett avsmalende snuteparti, tørre lepper og moderat stopp. Halen bæres i en lett bue over ryggen.
Bichon havanais har lang, pels som er både lett, luftig og som beskytter dem mot varme.
Bruksområde
Havanaisen har et åpent og sjarmerende vesen som lett fører til at den blir midtpukt i familien og elsker barn. Det er en meget intelligent hund, og sammen med dens store nysgjerrighet og lysten på nye utfordringer, gjør at den er lett å dressere som at den også ble brukt som sirkusshund viser. Den egner seg også godt til dressur og agillity. Det sjarmerende skuespillertalentet har nok hunden fortsatt i behold. Selv om hunden er liten, er den også en utmerket vakt og gjeterhund. På Cuba ble den blant annet brukt til å passe kyrne og til fuglejakt.
Også dagens havanais har et tydelig vokterinnstinkt, og den lar høre fra seg når det kommer besøk.
Havanaisen er en flink svømmer som liker å boltre seg i vannet. Den skal ha en lang, fyldig og bløt pels som ikke har noe sesongbestemt pelsskifte. Regelmessig stell gir det fine silkeaktige utseende. Den kan bades så ofte man ønsker.
Bichon Havanais har høy levealder. Rasen kom til Norge så sent som i 1989, innført av Eliv Dorthea Glette ved Toy-Fozzie's Kennel. Det samme året ble det første norske valpekullet født. Far til dette kullet Jabir's Danica Yummi ble hele 18 år. I 1991 ble det registrert 20 hunder i Norge og har siden hatt en rask vekst. Rasen har egen raseklubb Norsk Bichon Havanais Klubb.
Lynne og væremåte
Bichon Havanais er en livlig liten hund som elsker å være midpunktet i familien. Havanaisen er en snill og rolig hund som søker kontakt når han ønsker kos og klem som er noe den aldri blir lei av. Om du en dag ikke finner din Havanais i huset, kan du bare snu deg så står den mest sannsynlig bak ryggen din. En Havanais følger etter de han er glad i. Den er en nysgjerrig liten hund som vil få med seg alt som skjer både inne og utenfor huset. Og den elsker å ha muligheten til å se ut vinduet eller ligge høyt oppe på sofaryggen. Havanisen liker godt å gå tur, men har ikke et stort behov for aktivitet. Den elsker å få lov til å bli med på det familien skal, nesten uansett hva dette er. Liker sjeldent å være lenge alene da den er meget sosial.
Jan Petter Bratsberg
Jan Petter Bratsberg (født 1948 i Skien) er en norsk figurativ maler. Han har hatt separatutstillinger i Skandinavia og i USA, og regnes som en av Norges fremste malere av natur og dyr. Han er ofte sammenlignet med August Cappelen, men ulikt Cappelen og düsseldorfernes vide utsyn er Bratsberg opptatt av å formidle de dype skogenes særegne stemning og mystikk og dyrene som lever der.
Bratsberg er utdannet ved Statens håndverks- og kunstindustriskole (1969–1973).
Av hans mest kjente verk er Gaupe og rev (1969–70). Gaupe, rev og de store rovfuglene, og ulv og bjørn som ble totalfredet i 1973, er blant yndlingsmotivene til Bratsberg. Bratsberg er opptatt av å bevare den originale naturen, og har malt flere bilder hvor menneskenes inngrep i urskogen står sentralt.
Bibliografi
Bratsberg debuterte i 1998 som forfatter med boken Tett på naturen. Han skrev deretter boken Kunstnernatur som kom ut i 2002. For denne boken fikk han Emmausprisen i 2003, under kategorien «Årets beste bok for voksne».
Vestmannaeyjar
Vestmannaeyjar (på norsk «Vestmannøyene») er en liten vulkansk øygruppe som ligger utenfor sørkysten av Island. Bare den største av øyene, Heimaey, er bebodd. Øygruppen er en del av kommunen Vestmannaeyjabær, som ved utgangen av 2005 hadde 4 172 registrerte innbyggere.
Øygruppen har fått navnet sitt etter irene som ble tatt til fange for å brukes som treller av Norrøn-gælerne. Det gamle norrøne ordet vestmenn ble brukt om irene, og ble beholdt i det islandske språket, selv om Irland ligger lenger øst enn Island. Ikke lenge etter at Ingolf Arnarsson ankom Island, ble hans bror, Hjörleifur, drept av slavene han hadde brakt med seg. Ingolf fulgte etter slavene til Vestmannaeyjar og drepte dem alle i en hevnaksjon.
Den 20. juni 1627 ble Vestmannaeyjar inntatt av en osmansk flåtestyrke på 15 skip (tolv galeier og tre andre fartøy), i følge med barbareskpirater fra Algerie, under ledelse av Murat Reis den yngre. Styrken ble der i 26 dager fram til 16. juli 1627. Styrken tok 400 av øyboerne som slaver og fraktet dem til Algerie i en reise som tok 27 dager. De fleste av islendingene levde resten av livet sitt i fangenskap. En av fangene, Oluf Eigilsson, greide senere å komme seg tilbake til Island og skrev da en bok om opplevelsene sine. Deretter kom også en tyrkisk korsar med navnet Ali Biçin Reis til øygruppa og det islandske fastlandet, hvor han tok 800 slaver.
Fra 1998 til 2003 var øygruppen også hjem for Keiko, spekkhuggeren som var stjernen i filmen Slipp Willy Fri.
Norsk vennskapsby er Larvik.
Ordføreren på Vestmannaeyjar er for tiden Elliði Vignisson.
Gerhard Grimmer
Gerhard Grimmer (født 6. april 1943 i Katharinaberg) er en tysk tidligere langrennsløper som konkurrerte for Den tyske demokratiske republikk (DDR). Han var i den desiderte verdenstoppen i begynnelsen av 1970-årene, og vant totalt seks VM-medaljer. Karrierens høydepunkt var VM i Falun i 1974, da han tok gull på 50 km og på stafetten.
Grimmer vant femmila i Holmenkollen i 1970 og 1971. Han deltok i tre olympiske leker (1968, 1972 og 1976), men uten å oppnå topplasseringer. I 1975 ble han tildelt Holmenkollmedaljen.
Hoelhalvøya
Hoelhalvøya er ei stor halvøy som skjærer seg vestover mellom Engelskbukta i sør og Magdalenefjorden i nord, i Albert I Land på nordvestre Spitsbergen, Svalbard. Halvøya er kupert med fjell og isbreer. Den avgrenses av Sjubreen i øst. I vest ligger neset Magdalenehuken.
Området er en del av Nordvest-Spitsbergen nasjonalpark. Det ble kartlagt under Den norske nordhavsexpedition 1876–78, hvor professor Georg Ossian Sars var med. Det er en gammel og mye besøkt nederlands gravplass på Gravneset, som stammer fra hvalfangertiden på 1600-tallet. Nesten 20.000 mennesker besøker dette kulturminnet årlig, og det utsettes for stor slitasje. Området er oppkalt etter den norske geologen og Svalbardforskeren Adolf Hoel (1879-1964).
Breakfast in America
Breakfast in America er det sjette studioalbumet av Supertramp, utgitt i 1979. Albumet ble gruppens største kommersielle suksess med singler som «The Logical Song», «Take the Long Way Home», «Breakfast in America» og «Goodbye Stranger».
Sporliste
Alle låtene er skrevet av Rick Davies og Roger Hodgson.
Korsikaspettmeis
Korsikaspettmeis er en fugl i spettmeisfamilien.
Inndeling
Inndelingen følger Birds of the World og er i henhold til Winkler, Billerman & Lovette (2020). Norske navn på artene følger Norsk navnekomité for fugl og er i henhold til Syvertsen et al. (2008, 2017).
Western Conference (NHL)
Western Conference er en av to avdelinger i den nordamerikanske ishockeyligaen NHL (den andre er Eastern Conference). Den er delt inn i to divisjoner; Pacific Division og Centtral Division. I hver av disse divisjonene er det 7 lag. I hvilken divisjon man er i avhenger av hvor laget holder til geografisk.
Den het tidligere  Clarence Campbell Conference (eller forkortet Campbell Conference) og ble etablert i 1974 da NHL omorganiserte sin struktur til to conferences og fire divisjoner. Siden denne nye inndelingen på dette tidspunktet ikke var geografisk, ble de geografiske henvisningene i navnene da fjernet. Den fikk dagens navn i 1981, da ny inndeling basert på geografi ble innført. Clarence Sutherland Campbell (9. juli 1905 – 24. juni 1984) var NHLs tredje president og satt i vervet i årene 1946 til 1977.
Divisjoner og lag fram til 2013
tre divisjoner; Atlantic Divisionn, Northwest Division og Central Division. I hver av disse divisjonene er det 5 lag. I hvilken divisjon man er i avhenger av hvor laget holder til geografisk.
Stein Versto
Stein Versto (født 30. desember 1957 i Vinje i Telemark) er en norsk forfatter, lyriker, oversetter og folkemusiker. Han er utdannet ved Universitetet i Oslo og Forfatterstudiet i Bø. Versto har vært forlagsredaktør i Det Norske Samlaget, og var også medlem i Det litterære Råd i Den norske Forfatterforening i en årrekke. I mange år har han vært engasjert i arbeidet med Litteraturdagane i Vinje, der han også har hatt ledervervet. Parallelt med virket som forfatter har Versto fordypet seg i vestlige visdomstradisjoner, med hovedvekt på kristen mystikk.
Forfatterskap
Stein Versto debuterte i 1990 med Ho blei borte i trappene, en novellesamling som ble belønnet med Tarjei Vesaas' debutantpris. I tittelnovellen følger vi hovedpersonen idet han prøver å ta innover seg og bearbeide tapet av kjæresten, som nylig er død i en tragisk ulykke. Novellen skriver fram jeg-ets opplevelse av tid i en ekstrem, emosjonell situasjon, og tidstemaet utforskes også i andre noveller i samlingen.
Mye av den samme tematikken finnes også i Stein Verstos første diktbok, ''Innfalda tid. Minne'', som kom i 1995. I 2000 ga han ut diktsamlingen Snø i partituret, der det spirituelle og det historiske, kunst og musikk veves sammen. I 2013 kom Verstos første roman, Nidaros, som både er en kjærlighetshistorie og en roman om arkitektur, med hovedvekt på Nidarosdomen, og i 2016 kom diktsamlingen så nær kan du sjå meg.
Parallelt med forfattervirket har Stein Versto arbeidet som forlagsredaktør i Det Norske Samlaget fra 1999 til 2002. Han var medlem i Det litterære Råd i Den norske Forfatterforening fra 2007 til 2013, de fire siste årene også som leder. Han gjendiktet librettoen til Mozarts opera Tryllefløyten til nynorsk i 2004, en folkemusikkopera som turnerte i Norge og Sverige i forbindelse med Mozart-jubileet, og han skrev librettoen til kammeroperaen Ein hage der inne, som ble satt opp i 2006 med musikk av Glenn Erik Haugland. Versto oversatte Pia Tafdrups roman Hengivelsen (norsk versjon Å gi seg bort) i 2005, og har blant annet oversatt flere barnebøker av Barbro Lindgren og Olof Landström fra svensk.
Versto har skrevet dikt og sangtekster for blant annet Bugge Wesseltoft, Berit Opheim, Espen Rud, Ingebjørg Bratland og folkemusikkgruppa Bukkene Bruse. Han har samarbeidet med Odd Nordstoga. Versto bidro med tekstene Orda du gav meg og Borga i Ur på Nordstogas gjennombruddsalbum Luring i 2004, og Frøken Franzen og Det som varer på albumet Heim te mor (2006). Videre skrev han halvparten av tekstene (samt tittelteksten) til Pilegrim, en bestillingskonsert til Festspillene i Bergen, som ble utgitt på CD i 2008. På Nordstogas album Dette landet (2015) har han skrevet tekstene Sofaen du sat i, Kom heim og Seglar.
Spelemannen
Som utøver på hardingfele har Stein Versto særlig interessert seg for felespelet i Vest-Telemark, men han mestrer store deler av det samlede telemarksspillet. Hans viktigste læremestre har vært Eivind Mo, Bjarne Herrefoss og Kjetil Løndal. I 2011 kom han ut med en solo-CD der han framfører slåtter av og etter brødrene Olav Groven og Eivind Groven. Plata har fått navnet Urjen etter en slått etter Olav Groven. Versto har slåtten i tradisjon etter Eivind Mo, som lærte mye av Olav Groven i unge dager.
Tanda kullkraftverk
Tanda kullkraftverk er et kullkraftverk beliggende i området Ambedkarnagar i delstaten Uttar Pradesh i India, ikke langt fra elva Sarayu. Det har en installert produksjonskapasitet på 440 MW.
Stein Versto
Spelemannen
På Urjen er flere av slåttene som Eivind Groven skapte, blant annet storslåttene Sumarmorgon, Brønnslåtten og Regndagen. En av Eivind Grovens slåttekomposisjoner Kvelding, har Versto lært av Eivind Mo, som hadde den etter Olav Groven som igjen hadde den etter den yngre broren, Eivind. Eivind laget slåtten i 1924. Den er blitt noe omtolket gjennom overlevering fra fele til fele. Det er interessant å sammenlikne opptak med opphavsmannen med utførelsen av slåtten slik den er spilt inn av Versto i 2011.
Tanda kullkraftverk
Brenselstypen er kull. Årlig produksjon i 2006-07 var totalt 3,114 TWh, og utslippene av CO2 var 3,6615 mill tonn.
Stiftsdireksjon
Stiftsdireksjonen var en juridisk enhet som besto av biskopen og den fylkesmann som bodde i stiftsstaden (tidligere stiftsamtmannen). Stiftsdireksjonens oppgaver var kontroll med offentlige stiftelser og legater og styret av det beneficerede gods. Den var også den øverste geistlige administrasjon i hvert enkelt bispedømme. Stiftsdireksjonene ble opprettet i 1848 eller 1849 og virket i vel 150 år.
Uttarakhand
Uttarakhand (navn fra 2000 til 2006: Uttaranchal, hindi: उत्तरांचल) er en delstat nord i India. I nord grenser Uttaranchal mot Kina, i sørøst grenser den mot Nepal, i sør mot Uttar Pradesh og i vest mot Himachal Pradesh.
Uttarkhand ligger i de vestlige delene av Himalaya og har store klimatiske forskjeller, fra Hardwar på Gangesletta i sør til Indias  høyeste fjell Nanda Devi (7 816 m) i nordøst. Mesteparten av delstaten er skogkledte fjell atskilt av dype elvedaler. Om vinteren er kommunikasjonene vanskelige, og det er store kulturelle forskjeller mellom de ulike delene av delstaten, som også skiller seg fra kulturene lenger sør i India.
Den nordvestlige delen av Uttarkhand kalles Garwhal, mens den østlige delen heter Kumaon. Begge områdene har et variert dyre- og fugleliv og omfatter flere store naturreservater.